– Νεα δημοσκόπηση της Alco για το newsit.gr – Διατηρείται το σαφές προβάδισμα της Νέας Δημοκρατίας, με το ΣΥΡΙΖΑ να μειώνει λίγο την διαφορά – Εντυπωσιακό το ποσοστό της απροσδιόριστης ψήφου – Για ποια θέματα εμπιστεύονται τον Αλέξη Τσίπρα και για ποια τον Κυριάκο Μητσοτάκη

Αποκαλυπτικά είναι τα στοιχεία μιας νεας δημοσκόπησης η οποία έγινε από την Alco για λογαριασμό του newsit.gr. Η δημοσκόπηση έγινε από το διάστημα 12 έως 14 Νοεμβρίου 2017.

Τα ερωτήματα που τέθηκαν δεν είναι μόνο για την πρόθεση ψήφου αλλά αφορούν και σε θέματα της επικαιρότητας όπως το κοινωνικό μέρισμα και το πως βλέπουν την κατάσταση σήμερα οι πολίτες σε σχέση με το παρελθόν.

Πρόθεση ψήφου

Στο θέμα της πρόθεσης ψήφου η ΝΔ διατηρεί το προβάδισμα με τον ΣΥΡΙΖΑ να σημειώνει ελαφρά άνοδο σε σχέση με την προηγούμενη δημοσκόπηση της ίδιας εταιρείας. Η Χρυσή Αυγή διατηρεί τα ποσοστά της, η Δημοκρατική Συμπαράταξη παρά τις εκλογές για την κεντροαριστερά δεν φαίνεται να αυξάνει το ποσοστό της. Το ΚΚΕ έχει μια αναπαίσθητη πτώση, το Ποτάμι είναι στα ίδια όπως και οι ΑΝΕΛ και η Ενωση Κεντρώων. Εντυπωσιακό παραμένει το ποσοστό των αναποφάσιστων το οποίο όμως είναι αισθητά μειωμένο σε σχέση με την προηγούμενη δημοσκόπηση.

ΣΥΡΙΖΑ 16,4 (προηγούμενη 16,1)

ΝΔ 22,4 (προηγούμενη 22,5)

ΧΡΥΣΗ ΑΥΓΗ 6,2 (προηγούμενη 6,3)

ΔΗΜ. ΣΥΜΠΑΡΑΤΑΞΗ 5,3 (προηγούμενη 5,2)

ΚΚΕ 4,9 (προηγούμενη 5,1)

ΤΟ ΠΟΤΑΜΙ 1,8 (προηγούμενη 1,7)

ΑΝΕΞΑΡΤΗΤΟΙ ΕΛΛΗΝΕΣ 2 (προηγούμενη 2)

ΕΝΩΣΗ ΚΕΝΤΡΩΩΝ 2 (προηγούμενη 2,2)

ΛΑΙΚΗ ΕΝΟΤΗΤΑ 2,5 (προηγούμενη 2)

ΠΛΕΥΣΗ ΕΛΕΥΘΕΡΙΑΣ 1 (προηγούμενη 1,3)

ΑΛΛΟ 5,7 (προηγούμενη 3,9)

ΛΕΥΚΟ 3,1 (προηγούμενη 3,9)

ΑΠΟΧΗ 12 (προηγούμενη 10,6)

ΑΝΑΠΟΦΑΣΙΣΤΟΙ 14,7 (προηγούμενη 17,2)

Πρόθεση ψήφου επι των έγκυρων

ΣΥΡΙΖΑ 19,3

ΝΔ 26,4

ΧΡΥΣΗ ΑΥΓΗ 7,3

ΔΗΜ. ΣΥΜΠΑΡΑΤΑΞΗ 6,2

ΚΚΕ 5,8

ΤΟ ΠΟΤΑΜΙ 2,1

ΑΝΕΞΑΡΤΗΤΟΙ ΕΛΛΗΝΕΣ 2,4

ΕΝΩΣΗ ΚΕΝΤΡΩΩΝ 2,4

ΛΑΙΚΗ ΕΝΟΤΗΤΑ 2,9

ΠΛΕΥΣΗ ΕΛΕΥΘΕΡΙΑΣ 1,2

ΑΛΛΟ 6,7

ΑΝΑΠΟΦΑΣΙΣΤΟΙ 17,3

Ποιον εμπιστεύεστε; Τσίπρα ή Μητσοτάκη;

Οι πολίτες τοποθετούνται για το πως πρέπει να κινηθεί ο νεος φορέας της Κεντροαριστεράς. Αποκαλυπτικά είναι και όσα απαντούν για το για ποια θέματα εμπιστεύονται τον πρωθυπουργό Αλέξη Τσίπρα και για ποια τον Κυριάκο Μητσοτάκη.

Άλλα ερωτήματα της δημοσκόπησης

Στο ερώτημα αν οι πολίτες πιστεύουν ότι τους τελευταίους μήνες τα πράγματα πηγαίνουν καλύτερα ή χειρότερα απ’ ότι πριν απάντησαν:

ΚΑΛΥΤΕΡΑ 20%

ΧΕΙΡΟΤΕΡΑ 46%

ΙΔΙΑ 32%

ΔΞ/ΔΑ 2%

Στο ερώτημα αν η αντιπολίτευση πρέπει να καταψηφίσει ή όχι το κοινωνικό μέρισμα οι πολίτες απάντησαν:

ΝΑ ΨΗΦΙΣΕΙ 51%

ΝΑ ΚΑΤΑΨΗΦΙΣΕΙ 24%

ΔΞ/ΔΑ 25%

Στο ερώτημα αν ο νεος φορέας της Κεντροαριστεράς θα πρέπει να είναι πιο κοντά με τη ΝΔ ή με τον ΣΥΡΙΖΑ ή με κανέναν από τους δυο οι πολίτες απάντησαν να μην είναι κοντά σε κανέναν.

Στην δημοσκόπηση υπάρχει και ερώτημα για το ΕΣΡ και τις τηλεοπτικές άδειες. Τα ερωτήματα αφορούν στην αδειοδότηση των τηλεοπτικών σταθμών και αν πρέπει να προχωρήσει. Η απάντηση είναι συντριπτικά υπερ της αδειοδότησης με ποσοστό 70%.

ΚΑΤΕΒΑΣΤΕ ΚΑΙ ΔΕΙΤΕ ΕΔΩ ΟΛΗ ΤΗΝ ΔΗΜΟΣΚΟΠΗΣΗ